Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 134

4. Típusvizsgálat, típusvizsgálat ellenőrzése, típusengedélyezés A Szabályzat II. fejezete 1.1. pontjában leírtak figyelembevételével minden palackcsaládon* és palacktípuson** típusvizsgálatot kell végezni, amelyet kijelölt vizsgáló szervezet vagy a gyártómű végez a Felügyelet ellenőrzése alatt. 4.1. A típusvizsgálat elvégzésének módja 4.1.1. A típusvizsgálat előkészítése A típusvizsgálathoz a palackcsalád, illetőleg palacktípus 50 db palackjából álló tételt, vagy a 2.1.5.3. pont szerinti 25-25 db palackból álló két tételt kell elkülöníteni, amely(ek)-ből a kijelölt vizsgáló szervezet, illetőleg a Felügyelet kiválasztja a vizsgálatokhoz szükséges palackokat. * Értelmezése a Szabályzat I. fejezetének 2.21. pontja szerint. ** Értelmezése a Szabályzat I. fejezetének 2.22. pontja szerint. 4.1.2. A típusvizsgálat megkezdése előtti ellenőrzés A típusvizsgálat ellenőrzését végző (kijelölt vizsgáló szervezet, illetőleg a Felügyelet) elvégzi a 4.2.1. és a 4.2.2. pontokban részletezett adatok ellenőrzését. 4.1.3. A típusvizsgálatnál elvégzendő vizsgálatok — 2 db palackon a 3.1. pont szerinti vizsgálatokat (1500 mm vagy annál nagyobb palackhosszúság esetén a szakítóvizsgálatokat hosszirányban, a hajlítóvizsgálatokat olyan próbatesteken, melyeket a palack hengeres köpenyének felső és alsó tartományából vettek ki), továbbá — 2 db palackon a 3.2. pont szerinti vizsgálatot, — 2 db palackon a 3.3. pont szerinti vizsgálatot, — 1 db palackon a 3.5. pont szerinti vizsgálatot, — a 3.7. pont szerinti ellenőrzést minden kivett palackon, — 12 db próbatesten korróziós (kristályközi korróziós és feszültség alatti korróziós) vizsgálatokat, az V. fejezet

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes